Abu Salim espetxea

Abu Salim espetxea (arabieraz: سجن أبو سليم‎, Sijn Abū Salīm) segurtasun goreneko kartzela da Tripolin, Libian, eta sarritan salatu izan da tratu txarrengatik eta giza eskubideen aurkako gehiegikeriengatik. Salaketak aktibistek eta behatzaileek egin zituzten, 2011n Muammar al Kadafiren diktadura erori aurretik. 1996ko sarraskia 1996ko ekainaren 29an, Abu Salim segurtasun presondegiko 1.200 preso hil zituzten. Bezperan haien baldintza kaskarrengatik kexatu zirenen protestaren mendekua izan zen. Agintariek ukatu zuten arren, 2011n Muammar al Kadafiren gobernua erori ostean preso hauen gorpuzkiak zituen hobi komuna aurkitu zuten. Libiako Iraultza 2011ko Libiako Gerran, matxinatuek abuztuaren 24an hartu zuten kartzela, eta preso guztiak askatu zituzten. Hauen artean baieztatu zen Baltimoreko (Maryland, Estatu Batuak) Matthew VanDyke boluntario errebelde atzerritarra zegoela, martxoan Libiako armadak Bregan atzemandako unitate errebelde bateko kidea. Erreferentziak Kanpo estekak